  Туспуктэм: vk.com (УДМУРТ КЕНЕШ official) Майя Бывальцева Улонысь кошкиз покчи классъёслы удмурт кылъя дышетон книгаос но дышетӥсьёслы методикая пособиослэн авторзы, РСФСР-ысь сӥё-дано дышетӥсь, Можга карлэн дано адямиез, ужысь ветеран Римма Данилова. Со сярысь «Удмурт Кенеш» огазеяськонлэн пресс-службаез ивортӥз. « Римма Ивановна огазеяськонмылэн ужъёсаз пыриськылӥз Можгаын ёзэтмы кылдэмез дырысен. Можга карын удмурт классъёс усьтон пумысен сюлмаськылӥз. Арлыдоос понна «Азвесь» клуб кылдытӥз но ёзчиосыныз ӵош тунсыко адямиосын пумиськонъёс радъялляз. Римма Ивановна пыраклы малпанъёсамы кылёз... » «Удмурт Кенеш» огазеяськон Римма Ивановна Данилова вордскиз 1935-тӥ арын 24-тӥ тулыспалэ дышетӥсьлэн семьяяз. Ижысь педучилищеез йылпумъяса, Удмурт пединститутэ дышетскыны пыриз но «учитель удмуртского языка и литературы в национальной школе» ӧнер басьтӥз. 1958-1990 аръёсы Можгаысь педучилищеын ужаз. Дышетӥсьёслэсь тодон-валанъёссэс будэтонъя институтын лектор вал. Удмурт шуолаосын дышетскисьёслы 10-лэсь трос книгаос поттӥз. Ивортодэтъя «Удмуртия» агентство дышетӥсьлэн ӵыжы-выжыосызлы но матысь адямиослы куректэмзэ вера. Тегъёс: дышетӥсьёс удмуртъёс кулон Удмуртия  